Diari Oficial de la Generalitat Valenciana


Sumari del DOGV 4438, del 12-02-2003 (2003/1299)

ACORD de 20 de desembre de 2002, de la Comissió Territorial d'Urbanisme de València, relatiu a la modificació de la unitat d'execució número 3 del Pla General d'Ordenació Urbana de Xirivella.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1299


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xirivella
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu a la modificació de la unitat d'execució número 3 del Pla General d'Ordenació Urbana de Xirivella. [2003/A1299]
  
En relació amb l'expedient remés per l'Ajuntament de Xirivella referit a la modificació de la unitat d'execució número 3 del Pla General d'Ordenació Urbana, s'informa el següent:
  
Antecedents de fet
  
1. El projecte es va sotmetre a informació pública per mitjà d'Acord del Ple de l'Ajuntament en la sessió del dia 11 de juliol de 2001, i s'anuncia en el Diari Oficial de la Generalitat Valenciana de data 13 de setembre de 2001 i en el diari Levante de data 10 de setembre de 2001. Després del pertinent període d'exposició pública, es va aprovar provisionalment pel mateix òrgan amb data 27 de juny de 2002.
  
2. El projecte de modificació consta de memòria justificativa i plans d'informació i d'ordenació.
  
3. L'objecte de la modificació és múltiple, si bé tots afecten la unitat d'execució número 3. En concret es procedix al següent:
  
a. Redelimitar la citada unitat d'execució, i es deixa fora un grup d'habitatge existents.
  
b. Es procedix a definir el nombre de plantes, i s'establix una gradació que oscil·la entre 3 i 6 plantes, d'acord amb l'entorn.
  
c. S'augmenten els sòls dotacionals en l'àmbit de la unitat d'execució, en conjunt, respecte dels prevists en el planejament general, excepte en el viari. Com a conseqüència es procedix també a modificar les alineacions.
  
d. Es compatibilitza en la planta baixa l'ús residencial (no permés en l'actualitat) amb el comercial.
  
e. Es procedix a disminuir l'edificabilitat total.
  
4. Durant la tramitació de l'expedient no s'han sol·licitat informes sectorials.
  
5. Xirivella disposa de Pla General d'Ordenació Urbana aprovat definitivament per la Comissió Territorial d'Urbanisme amb data 24 de març de 1993.
  
6. Amb data 24 de gener de 2002 s'emet per part del director general d'Urbanisme i Ordenació del territori un informe previ favorable a la present proposta.
  
7. La Comissió Informativa de la Comissió Territorial d'Urbanisme de València, en la sessió del 16 de desembre de 2002, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. Es comprova el compliment de l'article 17 de l'annex del RPCV en el quadre següent:
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 20 de desembre de 2002, acorda aprovar definitivament la modificació del Pla General d'Ordenació Urbana, en unitat d'execució número 3, del municipi de Xirivella.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.